14 куарусён

Праздникъёс 
  — Мушкасьлэн нуналыз.Удмуртилэн дырпусаз 13 праздникъёс но 14 буре ваён нуналъёс юнматэмын (28.10.2020) // myudm.ru
  — Кут-чибинез ватон. Ӟольгыри ватске. (Укно дуре кулэм кут-чибиньъёсты ӟустырие бинялтоно но шур кузя лэзёно яке, нюк сопала поттыса, музъеме согоно).Удмурт калык календарь // Азинлык

 Луэм учыръёс 
 1515 — Мариньяно дорын ож: французъёсын куашкатэм Швейцария ялӥз аслаз «пырак азелы нейтралитетэз» сярысь.
 1811 — Пруссиын феодальной система палэнтэмын.
 1812 — Отечественной ож: Наполеон Быдӟым армиеныз ӵош Муское пыриз.
 1829 — Адрианополь мирной договор йылпумъяз укмысэтӥ ӟуч-турец ожез.
 1857 — Англиысь войскоос сипайёсын басьтэм Делиез штурмовать карыны ӧдъязы.
 1867 — Карл Маркслэн «Капиталэзлэн» нырысетӥ томез калык азе потӥз.
 1902
 Глаз утемысь Александрово черкогуртын Калыкез югдытонъя министерстволэн 2 классъем училищеез усьтэмын.
 Сарапулын А. Н. Пельцлэн частной нылкышно прогимназиез усьтӥськиз.
 1906 — Вотка завод посёлокын А. И. Созыкинлэн богадельняез усьтэмын.
 1907 — Сарапул утемысь земстволэн гурт возёсъя кустарно-промышленной адӟытонэз нырысьсэ усьтӥськем.
 1911 — Киевын анархист Дмитрий Богров ыбиз Россиысь Министръёслэн Кенешсылэсь тӧрозэ Пётр Столыпинэз.
 1917 — Временной правительство ялӥз Россия луэ республика шуыса.
 1948 — Удмурт Республикаысь ужасьёсты радъям люканъя контора кылдытэмын.
 1954 — Оренбург улосын Тоцкой полигон вылын атомной бомбаез уже кутыса ожлы дышетонъёс ортчизы.
 1959 — космической аппарат Луна-2 нырысьсэ дуннеын Толэзьлэн вылаз лобыса вуиз.
 1960 — Багдадын Мувӧй поттӥсь кунъёслэн организацизы кылдытэмын.
 1973 — Город-герой даноним Керчьлы но Новороссийсклы сётэмын.
 2000 — Майкрософт корпораци поттӥз Windows Milennium Edition операционной системаез.
 2002 — Ханойын Буддалэн ыргонлэсь лэсьтэм 6,5 метръем 30 тоннаем статуез пуктэмын.
 2003 — референдумез йылпумъян бере Эстония аслэсьтыз Европа союзэ пыронзэ умоен лыдъяз.
 2014 — Удмуртилэсь Тӧрозэ нырысетӥ быръёнъёс ортчытэмын.

 Вордскизы 
 1769 — Александр фон Гумбольдт, Германиысь естествоиспытатель но географ.
 1901 — Андрей Андреевич Власов, совето ожгарчи, коллаборационист, Быдӟым Атыкай ожын Ӟуч мозмытӥсь армиен (РОА) кивалтӥз Куинетӥ рейх понна ожмаськыса.
 1928 — Вера Колесникова, Якшур-Бӧдья ёросысь дышетӥсь-методист.
 1932 — Игорь Кириллов, совето телевиденилэн дикторез, СССР-ысь калык артист.
 1937 — Генрих Перевощиков, Удмуртиысь калык писатель, журналист.
 1959 — Мортен Харкет, Норвегиысь «A-ha» группалэн кырӟасез.
 1965 — Дмитрий Медведев, Россия Федерацилэн куинетӥ президентэз (2008 арысен 2012 арозь).
 1983 — Эми Уайнхаус, англи кырӟась но кырӟанъёслэн авторзы.
 1988 — Мартен Фуркад, француз биатлонист, кык полъем олимпи чемпион.

 Кулӥзы 
 1321 — Данте Алигьери, Италиысь кылбурчи.
 1638 — Джон Гарвард, Англиысь миссионер, кудӥзлэн нимызъя Гарвард университет нимамын вал.
 1712 — Джованни Кассини, Италиысь астроном, Прагаысь наукаосъя академиысь академик.
 1851 — Джеймс Фенимор Купер, Америкаысь писатель.
 1927 — Айседора Дункан, Америкаысь балерина, Сергей Есенинлэн кышноез.
 1966 — Джемаль Гюрсель, Турцилэн 4-тӥ президентэз.

 Валэктонъёс 

Категория:14-тӥ куарусён